Upynos Švč. Mergelės Marijos Vardo bažnyčia

Upynos Švč. Mergelės Marijos Vardo bažnyčia – bažnyčia, stovinti Upynos miestelyje, 10 km į šiaurės vakarus nuo Skaudvilės. Kultūros paveldo objektas Nr. 28208. Savo forma primena tradicinį gyvenamąjį namą, turi klasicistinių elementų. Istorija Upynos bažnyčia 1688 m. buvo Šilalės, XVIII a. – Kaltinėnų, nuo 1804 m. – Girdiškės parapijos filija. 1705 m. bažnyčia sudegė, 1706 m. atstatyta, 1834 m. vėl sudegė. 1835–1836 m. pastatyta dabartinė medinė bažnyčia. Jai varpai atvežti iš uždarytos Raseinių karmelitų bažnyčios. 1864 m. areštuotas ir ištremtas Sibiran Upynos filialistas Antanas Bogušas (mirė 1871 m. Tobolske, Tobolsko gubernija). 1913 m. bažnyčia padidinta. 1926 m. įkurta parapija. Pradinio Upynos steigimo dokumento nėra. Iš Kazimiero Mikuličiaus testamento žinoma, kad jis 1607 m. sausio 25 d. užrašė Upynos bažnyčiai 3000 svarų. Jeigu data neklaidino, Upynos bažnyčios pradžia būtų 1607 m., tačiau sudarytame 1613 m. bažnyčių sąraše jos nėra. Tikriausiai Upynos bažnyčios įsteigimo data yra 1689 m. 1690 m. oficialiame rašte, tarp kitų bažnyčių yra ir pastaroji kaip Šilalės filija. Pagal Švedų karo tradiciją ši bažnyčia turėjo būti sudeginta, bet kas atstatė, nežinoma (turbūt Upynos seniūnas). Žinoma, kad 1716 m. ji jau buvo, kadangi tai rodo metrikacijos knygos. Upynoje buvo parapijos bažnyčia iki tol, kol įformino Girdiškės parapiją ir nuo to laiko Upyna liko filija. Ši bažnyčia statyta apie 1708 m., restauruota 1820 m., o 1834 m. per miestelio gaisrą sudegė. Kitais metais po gaisro apylinkės gyventojų lėšomis ir filijos kun. Pranciškaus Stankevičiaus pastangomis bažnyčia buvo atstatyta ir stovi iki dabar. Architektūra Bažnyčia savo forma primena tradicinį gyvenamąjį namą, stačiakampio plano, su bokšteliu. Įrengti 3 altoriai. Šventoriaus tvora akmenų mūro su vartais (statyti 1973 m., meistras Antanas Martyšius. Jame stovi maža varpinė (XIX a.). Varpinė kartu su bažnyčia sudegė, ir varpai, kurie buvo, nukrito žemėn ir sudužo. Dabartinė varpinė pastatyta atstatant bažnyčią. Varpai, vyskupijos vadovybės nurodymu, perduoti iš Raseinių karmelitų bažnyčios. Yra tvarkingai pastatytas filijalisto gyvenamasis namas, bažnyčia turi valaką žemės, kuri kadaise buvo seniūno paskirta. Bažnyčios fondą sudaro 1200 auksinių, kuriuos padovanojo Požerės seniūnas Povilas Juškevičius. 1607 m. Jurgis Mikuličius testamente užrašė bažnyčiai 3000 auksinių, kurie dingo. Kunigai Šaltiniai Nuorodos Vyskupijos informacija Upynos -Švč. Mergelės Marijos Vardo bažnyčios panorama Bažnytiniai dokumentai